Han ble født i Langesund i Telemark som sønn av losoldermand Hans Lund Linaae (1747–1831) og dennes annen hustru Alet Cathrine Siewers (1762–1840). Linnae valgte, som flere andre i sin familie, å bli sjømann, men la tidlig opp og var som 22-åring å finne i Porsgrunn som ansatt hos den senere eidsvollsmann Jørgen Aall. Her fikk han snart i oppdrag å representere firmaet på reiser til Tyskland og England, hvor han også benyttet tiden til å lære tegning og akvarellmaling.